ગુજરાત રાજ્યમાં વિસરતી જતી કલાઓને ફરી જાગૃત કરવા માટે કલા મહાકુંભનું આયોજન થઈ રહ્યું છે. સુરેન્દ્રનગર જિલ્લામાં ગત વર્ષે યોજાયેલ રાજયના પ્રથમ કલા મહાકુંભની સફળતા બાદ રાજયના કલાકારોને પ્રોત્‍સાહન આપવા માટે ૧૬ જુલાઈ થી તબ્‍બકાવાર કલા મહાકુંભની સ્‍પર્ધાઓની શરૂઆત થશે. આ નવી કળાઓમાં સામેલ કરવામાં આવેલ સમુહ લગ્‍ન ગીત, ફટાણા, કુચિપુડી, સરોદ, સારંગી, જોડીયા પાવા, રાવણ હથ્‍થો, ભવાઈનો સમાવેશ કરવામાં આવેલ છે. આ વર્ષે કલા મહાકુંભમાં વિવિધ વય જુથના કલાકારો માટે ૨૨ જેટલી કલાકૃતિઓનું આયોજન તાલુકા, જિલ્‍લા, રીજનલ અને રાજય કક્ષાએ કરવામાં આવ્‍યું છે. આ વર્ષે સરકાર દ્વારા કલાકારોને સુવિધા માટે ઓન લાઈન અને ઓફ લાઈન રજીસ્‍ટ્રેશન ની સુવિધા રાખવામાં આવી છે.